রয়েল ব্রুনাই এয়ারলাইন্স
রয়েল ব্রুনাই এয়ারলাইন্স হচ্ছে ব্রুনাই দারুসসালাম এর জাতীয় পতাকা বহনকারী এয়ারলাইন, যার হেডকোয়ার্টার বন্দর সেরি বেগাওয়ান এর আর বি প্লাজাতে অবস্থিত । এয়ারলাইন্সটি সম্পূর্ণভাবে ব্রুনাই সরকার এর নিয়ন্ত্রনাধীন । এর প্রধান কেন্দ্রস্থল হচ্ছে বেরাকাস এ অবস্থিত ব্রুনাই আন্তর্জাতিক বিমানবন্দরে, যা ব্রুনাই এর রাজধানী বন্দর সেরি বেগাওয়ান এ অবস্থিত ।
ব্রুনাই–মালয়েশিয়া সম্পর্ক
ব্রুনাই এবং মালয়েশিয়ার মধ্যে সাংস্কৃতিক দিক দিয়ে অনেক মিল রয়েছে। বিশেষত পূর্ব মালয়েশিয়া অঞ্চল পূর্বে ব্রুনাই সাম্রাজ্যের অংশ থাকায়, এই অঞ্চলের সাথে ব্রুনাই এর সাংস্কৃতিক মিল সবচেয়ে বেশি। ২০১১ সালে, মালয়েশিয়ার ৬১,৪৭০ জন পর্যটক, ব্রুনাই ভ্রমণে গিয়েছিলেন। অপরদিকে ২০১৩ সালে, ব্রুনাই এর ১,২৩৮,৮৭১ জন পর্যটক মালয়েশিয়াতে ভ্রমণে গিয়েছিলেন। 
মালয়েশিয়ার পূর্বাঞ্চলীয় সারাওয়াক এবং সাবাহ অঞ্চলের সাথে ব্রুনাই এর সড়ক পথে সংযোগ রয়েছে। প্যান বোর্নিও মহাসড়ক ও ব্রুনাই-মালয়েশিয়া মৈত্রী সেতুর মাধ্যমে ব্রুনাই এবং মালয়েশিয়ার অঞ্চল দুটি সংযুক্ত রয়েছে।